ai4bharat/Pralekha huggingface dataset:
विज्ञान एवं प्रौद्योगिकी मंत्रालय
विज्ञान और टेक्नोलॉजी क्षेत्र की अग्रणी महिलाओं ने विज्ञान और टेक्नोलॉजी में महिलाओं को आगे बढ़ाने की विभिन्न नीतियों और श्रेष्ठ व्यवहारों पर विचार विमर्श किया
विज्ञान और प्रौद्योगिकी क्षेत्र की प्रतिष्ठित महिला नेत्रियों ने महिलाओं को एक ढर्रे में देखने की प्रथा समाप्त करने के लिए लोगों की सोच में परिवर्तन लाने और महिलाओं को उचित सम्मान तथा मान्यता देने की आवश्यकता को रेखांकित किया। अग्रणी महिलाएं अंतरराष्ट्रीय महिला दिवस के अवसर पर एक पैनल चर्चा में विचार व्यक्त कर रही थीं।
राष्ट्रीय विज्ञान और प्रौद्योगिकी उद्यमिता विकास बोर्ड  की सलाहकार और प्रमुख डॉक्टर अनिता गुप्ता ने महिलाओं से अपने जीवन की जिम्मदारी लेने का आग्रह किया। डॉक्टर अनिता गुप्ता भारत सरकार के विज्ञान और टेक्नोलॉजी विभाग, सेंटर फॉर पॉलिसी रिसर्च, इंडियन इंस्टीट्यूट ऑफ साइंस तथा यूनेस्को द्वारा “मेन स्ट्रिमिंग जेंडर इन एसटीईएमः पॉलिसिज एंड प्रेक्टिसेज” विषय पर पैनल चर्चा में बोल रही थीं। सेकेंडरी परिणामों में लड़कियों के नतीजे अच्छे दिखते हैं लेकिन बाद के चरणों में महिलाओं के प्रति सोच और मनोवृत्ति के कारण इसमे गिरावट दिखाई देती है।
ब्रिटिश काउंसिल साउथ इंडिया की निदेशक जनक पुष्पनाथन ने विज्ञान और अनुंसाधन में महिलाओं द्वारा किए जा रहे अनुठे कार्यों की चर्चा करते हुए कहा कि यद्यपि एसटीईएम  में रोजगार बढ़ रहे हैं लेकिन हमें उन चुनौतियों पर ध्यान देना होगा जिनका सामना महिलाओं को करना पड़ता है। इसके साथ ही लड़कियों की विज्ञान के क्षेत्र में शिरकत को बढ़ाने और उनके लिए रोल मॉडल तैयार करने की जरूरत है। भारत में नॉर्वे के राजदूतावास में विज्ञान टेक्नोलॉजी तथा हायर एजुकेशन काउंसलर डॉक्टर मानसिंह सिधु ने बताया कि महिलाएं विश्व की आधी आबादी हैं और उन्हें विज्ञान-टेक्नोलॉजी ईकोसिस्टम से बाहर नहीं रखा जा सकता है। उन्होंने कहा कि लीडरशिप डेवलपमेंट कार्यक्रम, लड़कियों को आकर्षित करने के लिए पाठ्यक्रम में परिवर्तन और अनुसंधान में लैंगिग संतुलन की नीति जैसे उपायों से एसटीईएम में महिलाओं की संख्या बढ़ाने में मदद मिल सकती है और हमने सुधार के लिए इन कार्यक्रमों को क्रियान्वित किया है।
एसटीआई ईकोसिस्टम में प्रवेश के समय महिलाओं की समस्याओं के बारे में ऑर्गजानेशन फॉर वुमेन फॉर इनसाइंस फॉर द डेवलपिंग वर्ल्ड  की प्रोग्राम कॉआर्डिनेटर डॉक्टर तोन्या ब्लोअर्स ने कहा कि विभिन्न स्तरों पर प्रयास किए जा रहे हैं लेकिन विज्ञान टेक्नोलॉजी और नवाचार के क्षेत्र में महिलाओं को प्रोत्साहित करने के लिए काफी काम करने की आवश्यकता है।
इंटरनेशनल सर्विसेज फॉर द एक्विजिशन ऑफ एग्रोबायोटेक एप्लिकेशन  की ग्लोबल कॉआर्डिनेटर तथा तथा मलेशियन बायोटेक्नोलॉजी इन्फॉर्मेशन सेंटर  की कार्यकारी निदेशक डॉक्टर महालेतचुमी अर्जुनन ने कहा कि एसटीईएम क्षेत्र में पुरुषों का बाहुल्य है और महिलाओं के लिए इसमें प्रवेश आसान नहीं है। उन्होंने कहा कि महिला वैज्ञानिकों की संख्या में वृद्धि के बावजूद जब किसी वैज्ञानिक का नाम पूछा जाता है तो विकसित देशों के लोगों के मस्तिष्क में भी पुरुष वैज्ञानिक का नाम उभरता है। उन्होंने कहा कि महिलाएं विश्व में महत्वपूर्ण भूमिका निभाती हैं। वे दुनिया की आधी आबादी हैं लेकिन अभी भी लाभ से वंचित हैं। उन्होंने कहा कि महिलाओं को बेहतर जीवन और भविष्य के लिए इस विश्व का हिस्सा बनाने की जरूरत है।
वक्ताओं ने एसटीईएम तथा एसटीआई में लैंगिक असमानता दूर करने के लिए क्षेत्रीय, राष्ट्रीय तथा वैश्विक स्तरों पर विभिन्न नीतियों और श्रेष्ठ व्यवहारों के साथ–साथ विभिन्न चुनौतियों तथा मॉडलों और ढांचों के नियोजन और क्रियान्वयन में अवसरों की चर्चा की।
इस्पात मंत्रालय
राष्ट्रीय खनिज विकास निगम लिमिटेड  ने दूसरी तिमाही और पहली छमाही में अच्छी वित्तीय उपलब्धियां हासिल की
इस्पात मंत्रालय के तहत देश के सबसे बड़े लौह अयस्क उत्पादक, राष्ट्रीय खनिज विकास निगम लिमिटेड  ने वित्त वर्ष 2022 की दूसरी तिमाही में टर्नओवर और कर पूर्व लाभ  में क्रमशः 205 प्रतिशत और 196 प्रतिशत की बढ़ोतरी दर्ज करके अच्छी वित्तीय उपलब्धियां हासिल की। दूसरी तिमाही के दौरान, एनएमडीसी सीपीएलवाई की तुलना में उत्पादन और बिक्री दोनों में ही बेहतर प्रदर्शन करने में सक्षम रहा है। इस तिमाही में एनएमडीसी ने 8.77 मिलियन टन  लौह अयस्क का उत्पादन किया और 8.99 मिलियन टन  लौह अयस्क की बिक्री की।
वित्त वर्ष 2021-22 की दूसरी तिमाही में एनएमडीसी का टर्नओबर  2230 करोड़ रुपये सीपीएलवाई की तुलना में 6794 करोड़ रुपये रहा। वित्त वर्ष 2021-22 की दूसरी तिमाही में एनएमडीसी का कर पूर्व लाभ  3142 करोड़ रुपये रहा जबकि 2020-21 की दूसरी तिमाही के दौरान यह 1063 करोड़ रुपये रहा था। इस प्रकार इसने 196 प्रतिशत बढ़ोतरी दर्ज की। वित्त वर्ष 2021-22 की दूसरी तिमाही के लिए कर पश्चात लाभ  202 प्रतिशत बढ़कर 2341 करोड़ रुपये रहा, जबकि वित्त वर्ष 2020-21 की दूसरी तिमाही के दौरान यह केवल 774 करोड़ रुपये रहा था।
|
|
विवरण
|
|
सीवाई की दूसरी तिमाही बनाम पीवाई की दूसरी तिमाही
|
|
प्रतिशत बढ़ोतरी
|
|
सीवाई की पहली छमाही बनाम पीवाई की पहली छमाही
|
|
प्रतिशत बढ़ोतरी
|
|
उत्पादन 
बिक्री 
टर्नओवर 
कर पूर्व लाभ 
कर पश्चात लाभ 
ईबीआईटीडीए 
|
|
8.77
8.99
6794
3142
2341
3203
|
|
5.64
6.60
2230
1063
774
1118
|
|
56%
36%
205%
196%
202%
187%
|
|
17.68
18.43
13306
7405
5534
7525
|
|
12.24
12.88
4167
1822
1307
1944
|
|
44%
43%
219%
306%
323%
287%
|
|
|
|
|
|
|
|
|
|
|
|
|
|
एनएमडीसी ने वित्त वर्ष 2022 की पहली छमाही के दौरान 17.68 एमटी लौह अयस्क का उत्पादन किया और 18.43 एमटी की बिक्री की, जो सीपीएलवाई की तुलना में क्रमश: 44 प्रतिशत और 43 प्रतिशत अधिक हैं। वित्त वर्ष 2022 की पहली छमाही के दौरान एनएमडीसी का टर्नओवर 13,306 करोड़ रुपये रहा और इस दौरान कर पूर्व लाभ 7,405 करोड़ रुपये रहा, जो सीपीएलवाई की तुलना में क्रमशः 219 प्रतिशत और 306 प्रतिशत अधिक है। इस कंपनी का पहली छमाही के दौरान अब तक का यह सबसे अच्छा परिणाम है।
एनएमडीसी के अध्यक्ष एवं प्रबंध निदेशक श्री सुमित देब ने कहा कि उभरते हुए बाजारों में लोहे और इस्पात की मांग में तेजी आई है। खनन उद्योग में एक प्रमुख दिग्गज के रूप में, हमने सक्रिय उत्पादन बढ़ोतरी पहल के साथ कार्य किया और एक असाधारण तिमाही की उपलब्धि के साथ मांग को देखते हुए हम अपनी चुस्त प्रतिक्रिया का लाभ उठा रहे हैं। हमारा लक्ष्य क्षमता विस्तार पहल और डिजिटल बुनियादी ढांचे के अमल पर ध्यान केन्द्रित करना है।
राष्ट्रपति सचिवालय
महामहिम राष्ट्रपति श्रीमती द्रौपदी मुर्मु ने 17वें प्रवासी भारतीय दिवस सम्मेलन के दौरान सूरीनाम के राष्ट्रपति से मुलाकात की
महामहिम राष्ट्रपति श्रीमती द्रौपदी मुर्मु ने आज  इंदौर, मध्य प्रदेश में सूरीनाम गणराज्य के राष्ट्रपति महामहिम श्री चन्द्रिका प्रसाद संतोखी से मुलाकात की।
राष्ट्रपति श्री संतोखी और उनके शिष्टमंडल का स्वागत करते हुए महामहिम राष्ट्रपति ने कहा कि 17वें प्रवासी भारतीय दिवस सम्मेलन में उनकी भागीदारी देखकर खुशी हो रही है। उन्होंने इस बात पर प्रसन्नता प्रकट की कि भारत छोड़ने के 150 साल बाद भी भारतीय समुदाय ने सूरीनाम में अपनी सांस्कृतिक पहचान बरकरार रखी है। उन्हें यह जानकर खुशी हुई कि सूरीनाम जून 2023 में भारतीयों के आगमन की 150वीं वर्षगांठ मना रहा है। उन्होंने इस समारोह की सफलता की कामना की। उन्हें यह जानकर गर्व हुआ कि लम्बी भौगोलिक दूरी के बावजूद सूरीनाम में हिंदी व्यापक रूप से बोली जाती है।
महामहिम राष्ट्रपति ने कहा कि भारत और सूरीनाम के बीच सहयोग प्रगति के पथ पर अग्रसर है। नियमित उच्च स्तरीय यात्राएं हमारे बढ़ते संबंधों को बल प्रदान कर रही हैं। उन्होंने सूरीनाम को तकनीकी सहयोग प्रदान करने और क्षमता निर्माण एवं कौशल विकास में योगदान देने की भारत की प्रतिबद्धता दोहरायी। महामहिम राष्ट्रपति ने कहा कि हमें पारस्परिक लाभ के लिए अपने व्यापार का विस्तार करने के लिए एकजुट होकर काम करना चाहिए।
दोनों नेताओं ने द्विपक्षीय संबंधों को और मजबूत करने तथा व्यापार, ऊर्जा, प्रौद्योगिकी और संस्कृति में सहयोग बढ़ाने के तरीकों पर भी चर्चा की।
प्रधानमंत्री कार्यालय
दिल्ली 130 करोड़ से अधिक लोगों की बड़ी आर्थिक और रणनीतिक शक्ति है, इसकी भव्यता प्रकट होनी चाहिएः प्रधानमंत्री
दिल्ली में 21वीं शताब्दी के आकर्षणों को विकसित करने का काम जारीः प्रधानमंत्री
प्रधानमंत्री श्री नरेन्द्र मोदी ने कहा है कि देश का प्रत्येक छोटे और बड़े शहर भारत की अर्थव्यवस्था के केन्द्र बनने जा रहे हैं, लेकिन राष्ट्रीय राजधानी के रूप में दिल्ली को विश्व में अपनी उपस्थिति दर्ज कराती 21वीं सदी की भव्यता प्रकट करनी चाहिए। उन्होंने कहा कि पुराने शहर को आधुनिक बनाने के अनेक प्रयास किए जा रहे हैं। प्रधानमंत्री बिना ड्राइवर के प्रथम मेट्रो संचालन के उद्घाटन और दिल्ली मेट्रो के एयरपोर्ट एक्सप्रेस लाइन तक नेशनल कॉमन मोबिलिटी कार्ड लॉन्च करने के अवसर पर आयोजित समारोह को वीडियो कॉन्फ्रेन्स के माध्यम से संबोधित कर रहे थे।
श्री मोदी ने कहा कि सरकार ने कर में छूट देकर इलेक्ट्रिक मोबिलिटी को प्रोत्साहित किया है। उन्होंने कहा कि राजधानी की पुरानी अवसंरचना को आधुनिक टेक्नोलॉजी आधारित अवसंरचना में बदला जा रहा है। यह सोच सैकड़ों कॉलोनियों को नियमित बनाकर झुग्गी-झोपड़ी वासियों की जीवन स्थिति बेहतर बनाने के प्रावधान तथा पुराने सरकारी भवनों को पर्यावरण अनुकूल आधुनिक ढांचे में बदलने में प्रकट होती है।
प्रधानमंत्री ने बल देते हुए कहा कि दिल्ली पुराना पर्यटक स्थल है और साथ-साथ दिल्ली में 21वीं सदी के आकर्षण विकसित करने का काम जारी है। उन्होंने कहा कि दिल्ली अंतर्राष्ट्रीय सम्मेलनों, अंतर्राष्ट्रीय प्रदर्शनी तथा अंतर्राष्ट्रीय व्यवसाय पर्यटन का पसंदीदा स्थान बनती जा रही है। इसलिए राजधानी के द्वारका इलाके में देश का सबसे बड़ा सेंटर बनाया जा रहा है। इसी तरह विशाल भारत वंदना पार्क के साथ नए संसद भवन के लिए काम जारी है। इससे दिल्ली के न केवल हजारों लोगों को रोजगार मिलेंगे बल्कि दिल्ली की सूरत भी बदल जाएगी।
बिना ड्राइवर के प्रथम मेट्रो संचालन और दिल्ली मेट्रों के एयरपोर्ट एक्सप्रेस लाइन तक नेशनल कॉमन मोबिलिटी कार्ड के विस्तार के लिए उन्होंने राजधानी के नागरिकों को बधाई देते हुए कहा कि दिल्ली 130 करोड़ से अधिक लोगों की बड़ी आर्थिक और रणनीतिक शक्ति है, इसलिए इसकी भव्यता प्रकट होनी चाहिए।
नवीन एवं नवीकरणीय ऊर्जा मंत्रालय
श्री आरके सिंह ने नाइजर, टोगो और टोंगा के ऊर्जा मंत्रियों के साथ द्विपक्षीय बैठकें कीं; ऊर्जा के क्षेत्र में सहयोग पर की चर्चा
 और कौशल विकास एवं उद्यमिता राज्य मंत्री श्री आरके सिंह ने आज नाइजर की ऊर्जा मंत्री मैडम अमीना मौमौनी, टोगो के ऊर्जा और खान मंत्री श्री मार्क डेडेरीवे एबली- बिदामोन और टोंगा के ऊर्जा मंत्री श्री पोआसी माटाले ती के साथ द्विपक्षीय बैठकें कीं। अंतर्राष्ट्रीय सौर गठबंधन  स्थायी समिति की बैठक के इतर इन द्विपक्षीय बैठकों का आयोजन नई दिल्ली में किया। बैठकों के दौरान मंत्री ने आईएसए और भारत तथा इन देशों के बीच ऊर्जा क्षेत्र में द्विपक्षीय सहयोग से संबंधित विभिन्न मुद्दों पर चर्चा की।
नाइजर की ऊर्जा मंत्री मैडम अमीना मौमौनी का स्वागत करते हुए श्री आरके सिंह
टोगो के ऊर्जा और खान मंत्री श्री मार्क डेडेरीवे एबली- बिदामोन का स्वागत करते हुए श्री आरके सिंह
टोंगा के ऊर्जा मंत्री श्री पोआसी माटाले ती का स्वागत करते हुए श्री आरके सिंह
भारतीय प्रतिस्पर्धा आयोग
सीसीआई ने ग्रीन चैनल स्कीम के तहत अधिसूचना प्राप्त की
भारतीय प्रतिस्पर्धा आयोग  ने 28 अक्टूबर, 2019 को ग्रीन चैनल स्कीम के तहत कम्बीनेशन अधिसूचना प्राप्त की। यह अधिसूचना अबु धाबी फ्यूचर एनर्जी कंपनी पीजेएससी-मास्डार द्वारा हीरो फ्यूचर एनर्जीज ग्लोबल लिमिटेड में इक्यूटी स्टेक की खरीद और हीरो फ्यूचर एनर्जीज प्राइवेट लिमिटेड में गैर-वोटिंग अनिवार्यत: परिवर्तनयोग्य प्राथमिक शेयरहोल्डिंग से संबंधित है।
खरीदकर्ता कंपनी अबु धाबी की है, जो अंतर्राष्ट्रीय अक्षय ऊर्जा और सतत ऊर्जा से जुड़ी है। यह कंपनी ऊर्जा, जल, शहरी विकास और स्वच्छ प्रौद्योगिकियों के क्षेत्र में समाधान प्रदान करती है। एचएफई इंडिया भारत की एक कंपनी है। यह हीरो फ्यूचर एनर्जीज एशिया प्राईवेट लिमिटेड के पूर्ण स्वामित्व वाली सहायक कंपनी है, जिसका शत-प्रतिशत हिस्सा एचएफई यूके के पास है।
एचएफई इंडिया मुख्य रूप से बिजली परियोजनाएं कार्यान्वित करने और अक्षय ऊर्जा स्रोतों से बिजली उत्पादन करने के साथ-साथ इनके बारे में व्यावसायिक परामर्शी सेवाएं प्रदान करने में जुटी है।
कंबीनेशन नियमनों के नियमन 5ए की शर्तों में प्रस्तावित कंबीनेशन के दाखिले एवं पावती के बाद उसे स्वीकृत माना जाएगा।
प्रस्तावित कंबीनेशन का सार-संक्षेप यहां उपलब्ध है :-
https://www.cci.gov.in/sites/default/files/notice_order_summary_doc/SummaryunderRegulation131A.pdf
नवीन एवं नवीकरणीय ऊर्जा मंत्रालय
कौशल विकास कार्यक्रम के लिए यूएनआईडीओ और राष्ट्रीय सौर ऊर्जा संस्थान साझेदारी करेंगे
सौर तापीय ऊर्जा क्षेत्र के विभिन्न स्तरों के लाभार्थियों के लिये कौशल विकास कार्यक्रम आरंभ करने के लिये संयुक्त राष्ट्र औद्योगिक विकास संगठन  और राष्ट्रीय सौर ऊर्जा संस्थान के बीच आज एक समझौते पर हस्ताक्षर हुए।
एनआईएसई और यूएनआईडीओ विशिष्ट प्रशिक्षण सामग्री विकसित करते हुए बेहतरीन पद्धतियों को लाने के लिए राष्ट्रीय और अंतर्राष्ट्रीय विशेषज्ञों को साथ जोड़ेंगे।
यह समझौता यूएनआईडीओ द्वारा संयुक्त रूप से कार्यान्वित की जा रही वर्तमान में जारी एमएनआरई-जीईएफ-यूएनआईडीओ परियोजना का भाग है और इसका उद्देश्य कोयले, डीजल, भट्ठी तेल आदि जैसे परम्परागत जीवाश्म ईंधन को बदलने के लिए उपयोग में लाई जा रही संकेंद्रित सौर तापीय ऊर्जा प्रौद्योगिकियों  में तकनीकी मानव शक्ति के क्षमता निर्माण और कौशल विकास में सहायता प्रदान करना तथा औद्योगिक संसाधित ऊष्मा अनुप्रयोगों की लागत और उत्सर्जन में कमी लाना है।
भारत में यूएनआईडीओ के प्रतिनिधि श्री रेने वान बार्केल और एनआईएसई के महानिदेशक डॉ. ए के त्रिपाठी 7 अगस्त 2019 को यूएनआईडीओ के कार्यालय में समझौते पर हस्ताक्षर करते हुए।
महिला एवं बाल विकास मंत्रालय
बालिका कल्याण और संरक्षण के प्रति सरकार बेहद सक्रिय: एडीजी, पीआईबी चंडीगढ़
प्रेस सूचना ब्यूरो  और क्षेत्रीय आउटरीच ब्यूरो , चंडीगढ़ ने आज राष्ट्रीय बालिका दिवस के अवसर पर एक वेबिनार का आयोजन किया। जिला बाल संरक्षण अधिकारी, सामाजिक सुरक्षा विभाग, महिला एवं बाल विकास विभाग, तरनतारन, पंजाब, श्री राजेश कुमार और अधिवक्ता और मध्यस्थ, जिला कानूनी सेवा प्राधिकरण, कुरुक्षेत्र, श्रीमती सरोज सैनी ने वेबिनार के दौरान अतिथि वक्ता के रूप में भाग लिया।
फोटो: राष्ट्रीय बालिका दिवस के अवसर पर वेबिनार के दौरान प्रतिभागी
अपने स्वागत भाषण में श्री राजिन्दर चौधरी, अतिरिक्त महानिदेशक , चंडीगढ़ ने कहा कि बालिकाओं को सशक्त बनाना और उनके अधिकारों के बारे में जागरूकता पैदा करना आज की आवश्यकता है। इस मुद्दे पर गांधीजी के विचारों का हवाला देते हुए उन्होंने उल्लेख किया कि गांधीजी के अनुसार, नैतिकता और आध्यात्मिकता के आधार पर महिलाएं न केवल समान हैं बल्कि पुरुषों से भी श्रेष्ठ हैं। उन्होंने आगे कहा कि गांधीजी का अटूट विश्वास था कि देश की राजनीतिक, आर्थिक और सामाजिक मुक्ति में महिलाओं की बड़ी भूमिका है। भारत सरकार बालिकाओं के सशक्तिकरण, संरक्षण और कल्याण की दिशा में अपने प्रयासों में बहुत सक्रिय है। उन्होंने आगे कहा कि इसे सुनिश्चित करने में समाज को सक्रिय भूमिका निभानी होगी।
फोटो: एडीजी, प्रेस सूचना ब्यूरो, चंडीगढ़ श्री रजिंदर चौधरी आज राष्ट्रीय बालिका दिवस के अवसर पर वेबिनार के दौरान स्वागत भाषण देते हुए।
वेबिनार के दौरान बोलते हुए, श्रीमती सरोज सैनी, अधिवक्ता और मध्यस्थ, जिला कानूनी सेवा प्राधिकरण, कुरुक्षेत्र ने प्रतिभागियों को भारत सरकार द्वारा महिलाओं को सामाजिक, आर्थिक और मनोवैज्ञानिक सहायता प्रदान करने के लिए विभिन्न योजनाओं के बारे में जानकारी दी।
एक अन्य अतिथि वक्ता श्री राजेश कुमार, जिला बाल संरक्षण अधिकारी, सामाजिक सुरक्षा महिला एवं बाल विकास विभाग, तरनतारन, पंजाब ने बच्चों की सुरक्षा के लिए विभिन्न कानूनी प्रावधानों और उन्हें लागू करने में संरक्षण अधिकारी की भूमिका के बारे में जानकारी दी। उन्होंने प्रतिभागियों को बच्चों की सुरक्षा से संबंधित विभिन्न योजनाओं के बारे में जागरूक होने के लिए प्रोत्साहित किया।
सुश्री सपना, उप निदेशक, क्षेत्रीय, आरओबी, चंडीगढ़ ने सत्र का संचालन किया और श्री हर्षित नारंग, सहायक निदेशक, पीआईबी, चंडीगढ़ ने वेबिनार का समापन वक्ताओं और उपस्थित प्रतिभागियों को धन्यवाद ज्ञापन के साथ किया।
सूचना और प्रसारण मंत्रालय की शाखा और क्षेत्रीय कार्यालयों के अधिकारियों ने भी वेबिनार में भाग लिया।
प्रधानमंत्री कार्यालय
प्रधानमंत्री और फ्रांस गणराज्य के राष्ट्रपति के बीच टेलीफोन पर वार्ता
प्रधानमंत्री श्री नरेन्द्र मोदी ने आज फ्रांस गणराज्य के राष्ट्रपति महामहिम इमैनुएल मैक्रोंसे टेलीफोन पर बात की।
प्रधानमंत्री ने कोविड-19 महामारी के चलते हुई जनहानि के लिए महामहिम राष्ट्रपति मैक्रों के प्रति अपनी संवेदना व्यक्त की। दोनों नेताओं ने इस संकट के घरेलू एवं अंतरराष्ट्रीय पहलुओं पर चर्चा की और वर्तमान परिस्थिति में वैश्विक सहयोग तथा एकजुटता के महत्व को रेखांकित किया।वे इस बात से सहमत थे कि दोनों देशों की विशेषज्ञ टीमें वायरस के फैलाव को रोकने के उपायों और उपचार एवं टीकों पर शोध की जानकारी सक्रिय रूप से साझा करेंगी।
फ्रांसीसी राष्ट्रपति ने प्रधानमंत्री के इस नजरिये पर दृढ़ सहमति जताई कि कोविड-19 संकट आधुनिक इतिहास में एक महत्वपूर्ण मोड़ हैऔर यह विश्व को वैश्वीकरण की एक नई मानव-केंद्रित अवधारणा बनाने का अवसर प्रदान करता है।उन्होंने वर्तमान संकट के दौरान अफ्रीका समेत कम विकसित देशों की जरूरतों पर विशेष ध्यान देने पर भी जोर दिया।
महामहिम राष्ट्रपति मैक्रों ने प्रधानमंत्री के इस सुझाव का गर्मजोशी से स्वागत किया कि जो लोग महामारी के कारण अपने घरों तक सीमित हो गए हैं, उन्हें योग का अभ्यास मानसिक और शारीरिक स्वास्थ्य सुनिश्चित करने का एक सुविधाजनक साधन प्रदान करता है।उन्होंने यह पुष्टि की कि स्वास्थ्य पर आए इस संकट के दौरान फ्रांस में योग का अभ्यास करने वाले लोग बढ़े हैं।
दोनों नेताओं ने इस बात पर सहमति जताई कि भारत-फ्रांस की साझेदारी मौजूदा कठिन दौर में मानव-केंद्रित एकजुटता की भावना को आगे बढ़ाने में योगदान दे सकती है।
एएम/एएस
(
रक्षा मंत्रालय
चक्रवाती तूफान‘वायु’ से उत्पन्न हो रही स्थिति से निपटने के लिए भारतीय नौसेना पूरी तरह से तैयार
चक्रवाती तूफान ‘वायु’ से उत्पन्न हो रही स्थिति से बड़ी तेजी से निपटने के उद्देश्य से मुम्बई स्थित पश्चिमी नौसेना कमान के मुख्यालय ने निम्नलिखित तैयारियां की हैं:
- राज्य प्रशासन, स्थानीय जिला प्राधिकरणों और भारतीय तटरक्षक बल के अधिकारियों को निर्देश दिया गया है कि वे समुद्र में न जाने के लिए मछुआरों को आगाह करें और इसके साथ ही खराब मौसम को देखते हुए हरसंभव ऐहतियाती कदम उठाएं।
- मानवीय सहायता और आपदा राहत  से जुड़े पत्थरों और राहत सामग्री को पश्चिमी नौसेना कमान के नामित जहाजों पर रख दिया गया है और वे अल्प समय में ही तैनाती के लिए पूरी तरह से तैयार हैं।
- समुद्र में परिचालन कर रहे भारतीय नौसेना के जहाजों और नियमित रूप से छोटी उड़ान भरने वाले विमानों/हेलिकॉप्टरों को निर्देश दिया गया है कि वे समुद्र में अपना परिचालन कर रहे मछली पकड़ने वाले जहाजों को सूचित कर उन्हें बंदरगाह पर वापस लौटने की सलाह दें।
- भारतीय नौसेना के गोताखोरी एवं बचाव दलों और राहत सामग्री को आपातकालीन उपयोग के लिए सुरक्षित रखा गया है, ताकि आवश्यकता पड़ने पर असैन्य अधिकारियों को सहायता मुहैया कराई जा सके।
- भारतीय नौसेना के मुम्बई स्थित अश्विनी अस्पताल में चिकित्सा दलों और सुविधाओं की वैकल्पिक व्यवस्था कर दी गई है, ताकि आपातकालीन चिकित्सा स्थितियों से पूरी तत्परता के साथ निपटना संभव हो सके।
- पी81 और आईएल विमान को आपात उपयोग के लिए रखा गया है, ताकि आवश्यकता पड़ने पर ‘एसएआर मिशन’ पर काम किया जा सके।
सड़क परिवहन एवं राजमार्ग मंत्रालय
सडक़ परिवहन और राजमार्ग मंत्रालय की वेबिनार में पुलों और ढांचागत अभियांत्रिकी के लिए कुशल सुरक्षा योजना की आवश्यकता पर दिया गया जोर
राजमार्ग विकास में पुलों और संरचनाओं के महत्व को ध्यान में रखते हुए और उनके सुरक्षा पहलुओं के बारे में जागरूकता फैलाने के लिए आईएनजी-आईएआईएबी सडक़ सुरक्षा माह के दौरान वेबिनार की एक श्रृंखला आयोजित कर रहा है। इंडियन नेशनल ग्रुप ऑफ इंटरनेशनल एसोसिएशन फॉर ब्रिज एंड स्ट्रक्चरल इंजीनियरिंग  पुल योजना, डिजाइन, निर्माण और रखरखाव की जानकारी के प्रसार में लगा हुआ है।
25 जनवरी 2021  को आयोजित वेबिनार को संबोधित करते हुए अध्यक्ष आईएनजी-आईएबीएसई और महानिदेशक  और विशेष सचिव, सडक़ परिवहन और राजमार्ग मंत्रालय श्री इंद्रकुमार पांडे ने भारत में पुल और संरचनाओं के नियोजन, डिजाइन, निर्माण और संचालन के चरणों में सुरक्षा की आवश्यकता पर प्रकाश डाला।
वेबिनार के दौरान एशिया फाउंडेशंस एंड कंस्ट्रक्शन लिमिटेड  के अध्यक्ष ने पटना, बिहार में मौजूदा एमजी सेतु की जटिल संरचना के प्रतिस्थापन और पुनर्वास के दौरान डिजाइन और सुरक्षा प्रावधानों के दौरान सुरक्षा पहलुओं पर प्रकाश डालते हुए एक केस स्टडी प्रस्तुत की।
आईएनजी-आईएबीएसई वेबिनार में विशेषज्ञ दल के सदस्य लंबे समय तक पुलों के डिजाइन, निर्माण और रखरखाव जैसे केबल से रोकना या अतिरिक्त बनाए गए पुलों में अपने व्यापक अनुभव रखने वाले अंतर्राष्ट्रीय और राष्ट्रीय ख्याति प्राप्त वक्ता हैं।
वेबिनार में केंद्र सरकार के विभागों के 150 से अधिक इंजीनियर, विभिन्न राज्यों के लोक निर्माण विभाग और सलाहकारों और ठेकेदारों के निजी संगठनों के पेशेवर शामिल थे।
सडक़ परिवहन और राजमार्ग मंत्रालय देश में सडक़ सुरक्षा पर जागरूकता फैलाने के लिए 18 जनवरी से 17 फरवरी 2021 तक आयोजित होने वाले राष्ट्रीय सडक़ सुरक्षा माह की समीक्षा कर रहा है।
युवा कार्यक्रम एवं खेल मंत्रालय
नयी रोशनी के रखवाले
41 साल से हाकी में ओलंपिक मेडेल के अकाल को खत्म करके उन्होंने दम लिया। यह थी भारतीय हाकी की पुरूष टीम जिसने टोक्यो ओलंपिक 2020 में ऐतिहासिक विजय हासिल कर भारत को उसके हाकी के पुराने गौरव की चमक से रोशन कर दिया। टोक्यो ओलिंपक मे जीता गया वह ब्रांज मेडल महज एक पदक नहीं था बल्कि करोड़ों देश वासियों की आशा और सपने का पूरा होना है।
एक समय था जब भारत विश्व में हाकी का सिरमौर था। धीरे धीरे एस्टोटर्फ के आगमन और खेल के नियमों में अभुतपूर्व बदलाव के चलते भातीय हाकी समय के साथ ताल मेल बिठाने मे नाकाम होने लगी और विश्वस्तरीय प्रतियोगिताओं में वह बुरी तरह पिछड़ गयी। लेकिन धूल से उठ कर फिर शिखर की ओर का सफर शुरू हुआ और आखिरकार मनप्रीत सिंह की कैप्टनशिप में हाकी ओलंपिक में भारत के नाम एक और मेडल दर्ज हो गया।
इस जीत पर प्रधानमंत्री नरेंद्र मोदी ने टीम को बधाई देते हुए कहा “ये नया भारत है, आत्मविश्वास से भरा भारत है। ये एक ऐतिहासिक दिन है, जो हर भारतीय के जेहन में हमेशा मौजूद रहेगा। टीम इंडिया को ब्रॉन्ज घर लाने के लिए बधाई। उन्होंने हमारे देश के युवाओं को नई उम्मीद दी है।“ प्रधानमंत्री जब विजेता टीम से मिले तो टीम ने हाकी स्टिक पर सभी खिलाड़ियों के हस्ताक्षर कर उन्हें स्टिक भेंट में दी।
अब यह स्टिक प्रधानमंत्री को मिले उपहारों की ई-ऑकशनमें शामल की गयी है। जो भी इस स्टिक को हासिल करना चाहे वह pmmementos.gov.in/ पर चल रही ई-ऑकशनमें हिस्सा ले सकता है। 17 सितंबर से शुरू हुई यह ई-ऑकशन7 अक्टूबर तक चलेगी।
इससे जो भी राशि हासिल होगी वह देश की जीवनदायनी नदी गंगा के संरक्षण और कायाकल्प कार्यक्रम नमामि गंगे परियोजना पर खर्च की जाएगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 172.29 करोड़ से अधिक टीके लगाए जा चुके हैं
भारत में सक्रिय मरीजों की संख्या 6,10,443 है
सक्रिय मामलों की दर 1.43 प्रतिशत है
स्वस्थ होने की वर्तमान दर 97.37 प्रतिशत
बीते चौबीस घंटों में 1,36,962 लोग स्वस्थ हुए,अब तक स्वस्थ हुए कुल लोगों की संख्या 4,14,68,120 है
पिछले 24 घंटों में 50,407 नए मामले सामने आए
दैनिक सक्रिय मामलों की दर 3.48 प्रतिशत है
साप्ताहिक सक्रिय मामलों की दर 5.07 प्रतिशत है
अब तक 74.93 करोड़ जांच की जा चुकी हैं,बीते चौबीस घंटों में 14,50,532 जांच की गई
प्रधानमंत्री कार्यालय
ब्रिटेन के विदेश सचिव श्री डोमिनिक राब ने प्रधानमंत्री से मुलाकात की
ब्रिटेन के विदेश सचिव श्री डोमिनिक राब ने प्रधानमंत्री श्री नरेंद्र मोदी से मुलाकात की। उन्होंने दोनों देशों के बीच रणनीतिक भागीदारी के विभिन्न पहलुओं के बारे में विचार-विमर्श किया।
राष्ट्रपति सचिवालय
राष्ट्रपति ने श्री ज्ञानी ज़ैल सिंह को उनकी जयंती पर पुष्पांजलि अर्पित की
राष्ट्रपति श्री राम नाथ कोविन्द ने आज  गुवाहाटी में पूर्व राष्ट्रपति श्री ज्ञानी ज़ैल सिंह को उनकी जयंती पर पुष्पांजलि अर्पित की। उन्होंने श्री ज्ञानी ज़ैल सिंह के चित्र पर आदरांजलि भी अर्पित की।